Tukums (Nīkrāces pagasts)
Šis raksts ir par apdzīvotu vietu Nīkrāces pagastā. Par citām jēdziena Tukums nozīmēm skatīt nozīmju atdalīšanas lapu. Tukums (agrāk arī Tukuma muiža, Tukumi) ir ciems Kuldīgas novada Nīkrāces pagastā. Izvietojies pagasta dienvidaustrumos pie Kūlupes ietekas Lētīžā 16 km no pagasta centra Dzeldas, 52 km no novada centra Kuldīgas un 163 km no Rīgas. Apdzīvotā vieta izveidojusies pie bijušās Tukuma muižas (Tuckumshof) centra un Tukuma dzirnavām. Ziemeļos no ciema atrodas Tukuma kapsēta.